Müntidel oli tollal väärtus. Ja praeguseks unustatud kasutusviisid. Kolmekopikase võis lasta  gaseeritud vee automaadi pilusse ja saada täiesti ebasanitaarses klaasis kahtlase maitsega vurtsuvee. Ei teagi enam tagantjärele, mis see suurem lõbu oli, jook või võimalus kopikat toppida ja kõlksu kuulata. Kahekopikane oli helistamiseks, teadagi, nagu ka 15kopikane kaugekõnedeks. Kes Moskvas või Leningradis juhtus käima, tõi sealt ikka kaasa värskeid kullaläikega viiekopikalisi, metroodes neid vahetati, pileteid polnudki, panid aga jälle pilusse. Kuna rahapada oli seal lähedal, olid ka mündid uuemad. Legendid  räägivad õlleautomaatidest Pirital ja Pärnus, mis vist 20kopikalisi nõudsid …